Հայելի (երգ)

**Հայելի (****),** երգ, որի հեղինակը նորվեգացի երգչուհի Սիգրիդին է: Այն երգչուհու երկրորդ ալբոմի՝ «Ինչպես ազատվել» () երգերից է։ Սիգրիդը գրել է այս երգը Կառոլին Այլինի, Էմիլի Ուորենի և Սիլվեսթեր Սիվերտսենի հետ։ Վերջինս նաև երգի պրոդյուսերն է։ Երգը գրվել է այն ժամանակ, երբ Սիգրիդը ավարտել էր մի հարաբերություն։

«Հայելի»-ն թողարկվել է 2021 թվականի մայիսի 26-ին՝ որպես ալբոմի առաջին երգ, և եղել է Սիգրիդի առաջին նոր թողարկումը 2019 թվականից հետո։ Երգի երաժշտական ուղեկցությունը բաղկացած է մի քանի գործիքներից՝ թմբուկ, դաշնամուր և սինթեզատոր։ Երգը դիսկո ոճի է և խոսում է ինքնահաստատման, ազատության և ինքնասիրության մասին։

Երգը բարձր գնահատականներ է ստացել երաժշտական քննադատներից, ովքեր նշել են դրա դիսկո ձայնագրման ոճն ու երգի բառերի թեմաները։ Լսումների և հավանության տեսանկյունից, երգը Նորվեգիայում արժանացել է 13-րդ հորիզոնականին, իսկ Միացյալ Թագավորությունում ու Իռլանդիայում ունեցել է միջին հաջողություն։ Այն նաև գլխավորել է Միացյալ Նահանգների բիլբորդի երաժշտության ցուցակը։

Երգին ուղեկցող տեսահոլովակը, որի ռեժիսորն է Ֆեմկե Հուուրդեմանը, ներկայացնում է Սիգրիդին, որը տարբեր գործողություններ կատարում է իր նմանակի հետ։ Սիգրիդը 2021 թվականին այս երգը կատարել է բազմաթիվ անգամներ՝ այդ թվում՝ Ռեդինգի և Լիդսի փառատոններում և Ջինգլ Բել Բոլում։ «Հայելի»-ն ներառվել է նաև նրա ելույթների ցանկում՝ Գլաստոնբերիի փառատոնում 2022 թվականին։

## Նախապատմություն և թողարկում
Սիգրիդը թողարկել է իր առաջին ալբոմը 2019 թվականին, որը կոչվում էր «Սաքեր Փանչ» ()։ Ալբոմի համերգային շրջագայությունն ավարտվել էր 2019 թվականի դեկտեմբերին։ Այնուհետև նա որոշեց 2020 թվականին ընդմիջել և կենտրոնանալ իր երկրորդ ալբոմի ստեղծման վրա.։

2021 թվականի մայիսին Սիգրիդը նախաձեռնել է արշավ, որի նպատակը երկրպագուներին հրահրելն էր գտնել իր նոր երգի մասին հուշումներ իրենց բնակավայրերում կազմակերպված որոնողական խաղի միջոցով։ Մայիսի 19-ին նա սոցիալական ցանցում հրապարակել է «Հայելի» երգի փոքր հատված՝ հայտնելով, որ այն կհայտնվի մեկ շաբաթ հետո։ Այս երգը դարձավ նրա առաջին նոր թողարկումը 2019 թվականից հետո։

«Հայելի» երգը հրապարակվել է որպես նրա նոր ալբոմի առաջին երգ 2021 թվականի մայիսի 26-ին մի քանի երկրներում թվային ձայնասացք և ներբեռնումների համար.։ Նույն օրը երգը թողարկվել է նաև Նորվեգիայում։ Հունիսի 1-ին երգը ուղարկվել է ամերիկյան պարային ռադիոկայաններին, իսկ հունիսի 11-ին՝ իտալական ռադիոկայաններին։

## Կոմպոզիցիա և բառեր
Երաժշտական տեսանկյունից «Հայելի»-ն նկարագրվում է որպես դիսկո երգ։ Լիրիկական առումով այն ներկայացնում է ինքնավստահության, ազատության և ինքնասիրության թեմաները։ Երգը գրել են Սիգրիդը, Կերոլին Այլինը, Էմիլի Վորենը և Սիլվեստեր Սիվերտսենը, իսկ երաժշտական կողմը՝ երաժշտության հնչյունը և ընդհանուր պատրաստումը, իրականացրել է Սիլվեստեր Սիվերտսենը, որը իր պրոդյուսերական աշխատանքի համար օգտագործում է «Սլայ» () անունը։։ «Հայելին» ձայնագրվել է Կոպենհագենի Սլայ ստուդիայում և Լոս Անջելեսի Ոսկե որոնիչներ () ստուդիայում։ Սիգրիդը ասել է, որ երգը ստեղծվել է բաժանվելուց հետո և այն «պատմում է, թե ինչպես ընդունել ինքնությանդ բացասական և դրական կողմերը և ապրել դրանց հետ։ Երգը պատմում է սրտի ցավը մոռանալու և ինքդ քեզ ընդունելու մասին»։ Նա նաև հավելել է, որ դա «երգ է, որը պատմում է այն մասին, թե ինչպես ընդունել քեզ այնպիսին, ինչպիսին կաս՝ բոլոր թերություններով ու առավելություններով»։

«Ստերեոգամ» թերթի Քրիս Դևիլն ասել է, որ երգը հիմնված է ուժեղ բասի վրա, որը լրացվում է էներգետիկ հաուս դաշնամուրի հարվածներով, իսկ երաժշտությունը հարուստ է լարային գործիքների նվագարկումով»։ «Վալչուր» ամսագրի Բրեննան Քարլին նշել է, որ «Հայելի» երգը  շրջապատված է դաշնամուրներով և սինթեզատորներով, և ունի սովորական փոփ կառուցվածք՝ ձայն, դաշնամուր, պարբերաբար կրկնվող լարային գործիքներ և սինթեզատոր։ Նա հավելել է, որ երգի կրկներգը մնում է միայն դաշնամուրի ներքո, ինչը ընդգծում է Սիգրիդի կատարման տեխնիկական կատարյալությունը։

«Բիլբորդ» ամսագրի Ջեյսոն Լիպշուցը գրել է, որ կրկներգի ժամանակ Սիգրիդը հավաքում է իր վստահության մասիկները, իսկ շուրջը թռչում են լարային գործիքների ձայներ՝ երգելով՝ «Ես սիրում եմ իմ այն եսին, որին տեսնում եմ հայելու մեջ»։

«Էն Էմ Ի» ամսագրի Թոմաս Սմիթը ընդգծել է, որ կրկներգի  պարզ ու ուժեղ ուղերձը հենվում է սլացիկ ռիթմերի և պարային դաշնամուրի հարվածների վրա։

## Ընդունումը հանրության կողմից
«Հայելի» երգը արժանացել է երաժշտական քննադատների բարձր գնահատանքին։ Քրիս Դևիլը երգը համարել է «դիսկո ժանրի հիթ», համեմատելով այն Դուա Լիպայի 2020 թվականի «Ապագա Նոստալգիա» ալբոմի երգերի հետ։ Ջեյսոն Լիպշուցը երգը անվանել է «դիսկոյով ներշնչված ամառային ինքնասիրության չափաբաժին» և նշել է, որ կրկներգը «անմոռանալի» է։ Բրեննան Քարլին գրել է, որ երգի անցումային մասը «հարգանքի տուրք է նախորդ դարի դիսկոյի լեգենդներին»՝ նշելով Ջորջիո Մորոդերի և Շիկ խմբի ազդեցությունները, և բարձր է գնահատել Սիգրիդի վոկալը։

ԲԲՍ-ի երաժշտական թղթակից Մարկ Սավեջը «Հայելին» անվանել է «ծաղկող դիսկո հիմներ միայնության ու դատարկության հաղթահարման մասին»։ «Քլաշ» ամսագրի Ռոբին Մյուրեյը նույնպես գովաբանել է Սիգրիդի կատարողականը և նշել, որ սա «Սիգրիդի ամենահզոր երգերից մեկն է մինչ օրս»։ Թոմաս Սմիթը գրել է, որ երգը «փոքրիկ փոփոխությունների և ինքնաճանաչման տոն է. հազվադեպ ենք կտրուկ փոխվում, բայց հաճախ անցնում ենք նուրբ բարելավումների ու նոր կարգավորումների ճանապարհով»։ «Դի Ուայ» ամսագրի մի գրախոս էլ նշել է․ «Սիգրիդը վերադարձել է՝ իսկական հիթով»։ Լորա Դոյլը «Հոթ Փրես» ամսագրից երգը անվանել է «վարակիչ կերպով կպչուն»։ Իսկ «Քեփիթըլ Էֆ Էմ»-ի խմբագիրը երգը դրականորեն համեմատել է ամերիկացի երգչուհի Լիզզոյի հետ՝ ասելով․ «սա այն ինքնասիրության հիթն է, որն անհրաժեշտ է բոլորիս՝ 'թեժ աղջիկների ամռան' նախօրեին»։

Սիգրիդի հայրենի Նորվեգիայում «Հայելին» նորահայտ հիթերի ցանկում սկզբում հայտնվել և հասել է առավելագույնը՝ 13-րդ հորիզոնականին՝ մնալով ցանկում անընդմեջ 12 շաբաթ։ Ամերիկյան «Բիլբորդ» ամսագրի «Պար/Միքս շոու» եթերի աղյուսակում սա Սիգրիդի երկրորդ մուտքն էր՝ 2019 թվականի «Չեմ ուզում լացել» երգից հետո։ «Հայելին» հետագայում դարձել է այդ աղյուսակի առաջատար՝ 2021 թվականի սեպտեմբերի 4-ին ավարտվող շաբաթվա տվյալներով։

Այլ երկրներում երգը զբաղեցրել է հետևյալ հորիզոնականները․ Մեքսիկայի «Անգլերեն երգեր» աղյուսակում՝ 22-րդ, Միացյալ Թագավորությունում՝ 49-րդ, իսկ Իռլանդիայում՝ 76-րդ։

## Տեսահոլովակ և կենդանի կատարումներ
«Հայելի» երգի տեսահոլովակը նկարահանել է ռեժիսոր Ֆեմկե Հուրդեմանը՝ աշխատելով իսպանական «Կանադա» պրոդյուսերական ընկերության հետ։ Տեսահոլովակը հրապարակվել է երգի հետ միաժամանակ՝ 2021 թվականի մայիսի 26-ին։ Տեսաշարքում Սիգրիդը կատարում է տարբեր գործողություններ՝ ժամանակ է անցկացնում խամելեոնի հետ, նետ և աղեղ է արձակում և մարմնավորում է կենդանի ռոկոկո ոճի կտավ՝ նռով նկարի պես դիրք ընդունելով, այս ամենը՝ իր կրկնօրինակի ուղեկցությամբ։

Նա կրում է թե՛ վառ, թե՛ համեստ հագուստ, որոնցից մեկը փայլփլում է՝ ինչպես դիսկո գունդ։ Սիգրիդը «Այդի» հանդեսին պատմել է, որ իր և իր կրկնօրինակի տարաձայնությունները խորհրդանշում են այն պահերը, երբ մարդ լիարժեք չի հասկանում՝ իր ներսում ինչ է կատարվում։ Ռեժիսոր Հուրդեմանը հավելել է․ «Ինձ համար միշտ կարևոր է կերպարը ներկայացնել ամբողջական, բազմաշերտ տեսանկյունից»։ Լորա Դոյլը տեսահոլովակը անվանել է «գունեղ», իսկ Ռոբին Մյուրեյը՝ «համարձակ»։ «Այդի» հանդեսի Ֆրանկի Դաննը նկատել է, որ տեսահոլովակի ոճավորումը խաղալի ու թարմ հակադրություն է Սիգրիդի սովորական կերպարին։

Սիգրիդը «Հայելի» երգը առաջին անգամ կենդանի կատարել է 2021 թվականի մայիսի 28-ին՝ Լեյթեր Ջուլս Հոլանդի հետ հեռուստահաղորդման շրջանակում։ Նույն տարվա հունիսին նա երգը երգել է Նորվեգիայի «ՆՌԿ Պ3» ռադիոկայանում։ Հուլիսի 16-ին Սիգրիդն այն կատարել է «Է Վան Շոու» հաղորդման ժամանակ։ Օգոստոսի 28-ին՝ 2021 թվականի «Ռիդինգ և Լիդս» փառատոնում։ Դեկտեմբերին նա հանդես է եկել նաև «Ջինգլ Բել Բոլ» տոնական համերգին, որը կազմակերպել է «Քեփիթըլ Էֆ Էմ» ռադիոն։ Երգը նաև ընդգրկված է եղել Սիգրիդի երգացանկում 2022 թվականի «Գլաստոնբերի» երաժշտական փառատոնի ընթացքում։

## Հետևելու ցուցակ
* **Թվային ներբեռնում**

# «Արտացոլանք» – 2։ 36

* **Թվային ներբեռնում (Փոլ Վուլֆորդի ռեմիքս)**

# «Արտացոլանք (Փոլ Վուլֆորդի ռեմիքս)» – 3։ 18

* **Թվային ներբեռնում (Դաշնամուրի ուղեկցությամբ)**

# «Արտացոլանք (Դաշնամուրի ուղեկցությամբ)» – 2։ 45

* **Թվային ներբեռնում (Զուքեփերի ռեմիքս)**

# «Արտացոլանք (Զուքեփերի ռեմիքս)» – 2։ 45

* **Թվային ներբեռնում (Քելլի Լի Օուենսի ռեմիքս)**

# «Արտացոլանք (Քելլի Լի Օուենսի ռեմիքս)» – 3։ 27

* **Թվային ներբեռնում (Մալիբուքի ռեմիքս)**

# «Արտացոլանք (Մալիբուքի ռեմիքս)» – 2։ 31

## Մասնակիցներ և աշխատակազմ
Տիտղոսները վերցված են «Ինչպես թողնել» ալբոմի տողերից։

**Ձայնագրում և կառավարում**

* **Ձայնագրվել է**՝ Սլայ Ստուդիայում (Կոպենհագեն, Դանիա) և Գոլդ Դիգերզ Ստուդիայում (Լոս Անջելես, Կալիֆոռնիա)։
* **Հրատարակվել է**՝ Սոնի Մյուզիք Փաբլիշինգ / Սոնի ԷյԹիՎի / Լայոնզ, Թայգըրզ ընդ Սոնգզ / Հեյվենվուդ Հաուս / Պրեսքրիպշըն Սոնգզ։

**Անձնակազմ**

* Սիգրիդ Սոլբաք Ռոաբե – գլխավոր վոկալիստ, երգի հեղինակ, դաշնամուր
* Կարոլին Այլին – երգի հեղինակ, վոկալի պրոդյուսեր, հետնաբեմային վոկալ
* Էմիլի Վորեն – երգի հեղինակ, բեք վոկալ
* Սիլվեսթեր Վիլի Սիվերթսեն – երգի հեղինակ, պրոդյուսեր, բաս, թմբուկներ, ծրագրավորում, ձայնագրման ինժեներ
* Ջոշ Գուդվին – ձայնամշակում (միքսինգ)
* Քրիստիան Բերգքվիստ – ջութակ
* Իսկանդար Քոմիլով – ջութակ
* Մարտին Սթենսսոն – ջութակ
* Քրիստինա Էբբերսթեն – ջութակ
* Պեր Էման – ջութակ
* Վերոնիկա Նովոտնա – ջութակ
* Ինգեգերդ Կիերկեգորդ – ալտ
* Թոնի Բաուեր – ալտ 
* Հելենա Նիլսոն – թավջութակ
* Հենրիկ Յանսոն – դիրիժոր
* Ուլֆ Յանսոն – դիրիժոր
* Ջոն Գրինհեմ – ձայնի վերջնական մշակում (մաստերինգ)

## Գծապատկերներ

### Շաբաթական վարկանիշներ

### Տարեկան վարկանիշներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Ալբոմներ ըստ երաժիշտների ազգության
Կատեգորիա:Ալբոմներ ըստ ժանրերի և ըստ երաժիշտների ազգության
Կատեգորիա:Ալբոմներ ըստ լեզվի
Կատեգորիա:Երգեր ըստ դարերի
Կատեգորիա:Երգեր ըստ երկրի
Կատեգորիա:Երգեր ըստ թեմատիկայի